Vežbe 3

Vežbe ćete raditi u grupama po 2-3 (svaki red je jedan tim). Na taj način moći ćete da se međusobno dopunjujete dok rešavate probleme. Rešenja pišite ispod svakog zadatka. Ideja prilikom izrade zadataka jeste da potražite najelegantnije rešenje ako možete. Naravno, koristite Help. Opišite postupak u radu. Posle sačuvajte to što ste radili na USB.

Zadatak br 1

Pođite od broja (2^1000) i napravite Row njegovih cifara tako da je svaka cifra slučajne boje i slučajne veličine.

Zadatak br 2

Koristeći grafičke primitivne oblike (krugove, linije, tačke itd), probajte da napravite dvodimenzionu sliku koja što više liči na Miki Mausa. Koristite Help da saznate kakva vam sintaksa treba (potrebno je da naučite kako da koristite koordinate, između ostalog).

Zadatak br 3

Napravite Manipulate koji pravi regularne poligone u slučajnim bojama i sa slučajnim brojem stranica. Broj stranica treba da bude od 3 do 50 ali slučajan tako da ima ukupno 100 različitih slučajnih realizacija broja stranica. Napravite animaciju da vidite šta se događa.